করোল বাগ
করোল বাগ ( কারোল বাগ ও লেখা হয়; উচ্চারিত [qəroːl baːɣ]) ভারতের দিল্লির মধ্য দিল্লি জেলার একটি অঞ্চল। এটি একটি মিশ্র আবাসিক-কাম-বাণিজ্যিক অঞ্চল, গফফর বাজার এবং আজমল খান রোডের মতো কেনাকাটার রাস্তাগুলির জন্য পরিচিত। ২০০৮ সালে বিলুপ্ত না হওয়া পর্যন্ত এটি ছিল করোল বাগ লোকসভা কেন্দ্র, এখন এটি নতুন দিল্লি লোকসভা কেন্দ্র, দিল্লির বিধানসভার নির্বাচনী এলাকায়। করোল বাগের উল্লেখযোগ্য আবাসিক স্থানগুলি হল ডব্লিউ.ই.এ., বিডন পুরা, রেঘার পুরা, দেব নগর এবং বাপা নগর। এগুলি আবাসিক কলোনী, এবং এখানে বাণিজ্যিক ক্রিয়াকলাপ ও হয়। এই এলাকায় কিছু পাইকারি বাজার আছে, সেগুলি হল ট্যাঙ্ক রোড বস্ত্র বাজার, হরধ্যান সিং রোডের চামড়ার বাজার ইত্যাদি। ১৯৮০ এর দশকের শেষের দিকে, অল্প কিছু বিক্রেতা কে নিয়ে ট্যাঙ্ক রোড মার্কেট নামে পরিচিত একটি পাইকারি পোশাক বাজার চালু হয়েছিল।